કર્તૃત્વ રહીતતા , અહંકારથી મુક્ત અને રાગ દ્વેષ છોડીને, સમતાપુર્વક  જીવન જીવવુ  એજ સત્ય ધર્મનુ આચરણ છે, આનાથી વિરુધ્ધ જે કાઇ  આચરણ છે, તે અધર્મ છે, આ વાત  ગીતા,સાંખ્ય દર્શન,  ધમ્મપદ, તાઓ ઉપનિષદ, મહાવીર વાણી, ઉપનિષદો અને વેદોએ  સ્પષ્ટ  કહેલ છે, પણ તેનુ ત્યાગીઓએ માનવુ  જ નથી,આજના ત્યાગીઓને  અહંકારમા,કામનામા અને વાસનામા જ જીવવુ છે,અને જ્યા પણ મનમા અહંકાર, હુ કાઇક છુ, એવો અંતરમા ભાવ ભરેલો છે, તેજ અજ્ઞાનની  નિશાની છે, આવા ત્યાગીઓના સમાજ ધર્મનુ ધડતર કરે છે, જેથી આંધળો આંધળાને  દોરે છે, તેવો તાસીરો એટલે જ આજનો ધર્મ,ભગવત ગીતાના સત્ય સ્વરુપ જ્ઞાને અને સાંખ્ય દર્શને સદીઓથી માનવ જીવનને પ્રભાવીત કર્યુ છે, ભગવત ગીતાનો આખો આધાર ઉપનિષદો પર છે એટલે જ  કહેવાય છે, કે કૃષ્ણ ભગવાને ઉપનિષદોને દોહીને તેનુ અમૃત રુપી દુધ માનવ જાત માટે રજુ કરેલ છે,તેનુ નામ ગીતા છે.